《乘暇率僚友访澹山只阅御书清谈久之偶成以豁》
宋代·黄同

棠阴萧爽讼词稀，乘暇斋庄一陟危。
云汉昭回神圣画，珠玑晃燿古今诗。
清谈习习风声起，薄噀霏霏雨脚垂。
它日玉堂夸胜践。画图应展淡山奇。

作者简介：黄同，字学古，江夏（今湖北武昌）人（《金石萃编》卷一三五）。徽宗宣和二年（一一二○）知永州（清道光《永州府志》卷七）。